**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

 **Τηλ. Προέδρου: 6981890371 - Τηλ. Γενικού Γραμματέα: 6976732688**

**Αρ.πρωτ: 50 Λαμία 20.05.2019**

 **ΠΡΟΣ: Μέλη της ΕΥΠΣ Περ. Στερεάς Ελλάδας**

 **ΕΠΙΦΥΛΑΚΕΣ ΠΡΟΣΩΠΙΚΟΥ & ΣΩΣΤΗ ΕΦΑΡΜΟΓΗ ΤΟΥ ΜΕΤΡΟΥ**

 Συνάδελφοι, κατά τη διάρκεια της αντιπυρικής περιόδου κάθε έτους, εφαρμόζεται κατά κόρον το μέτρο της επιφυλακής του πυροσβεστικού προσωπικού, ώστε να καλύπτονται τα κενά που δημιουργούνται από τις μετακινήσεις για την άμεση αντιμετώπιση των συμβάντων.

 Η επιφυλακή προβλέπεται ως μέτρο αντιμετώπισης εκτάκτων αναγκών, από το άρθρο 24 του Π.Δ. 210/1992, ενώ ο τρόπος εφαρμογής του κωδικοποιείται με την διαταγή 20185 Φ. 105.9/4-6-1999 με θέμα «Επιφυλακή πυροσβεστικού προσωπικού και ρύθμιση συναφών θεμάτων» αλλά και άλλες νεότερες όπως η υπ’αριθμ. 25566 Φ.105.6/25-05-2001 Διαταγή Α.Π.Σ.

 Όλοι οι συνάδελφοι πρέπει να γνωρίζουν ότι:

1. **Επιφυλακή καλείται για αντιμετώπιση συμβάντος που υφίσταται και όχι για**

**ενδεχόμενο συμβάν! Καλείται για να επανδρωθούν οχήματα που θα ενισχύσουν το συμβάν με πρόσθετες δυνάμεις, όπου αυτό απαιτηθεί. Δεν ενισχύεται και ειδικά στο 1ο στάδιο, η παραμένουσα δύναμη στην Υπηρεσία, αλλά η δύναμη που επεμβαίνει στο συμβάν.**

1. **Τα στάδια ετοιμότητας που προκύπτουν από τον χάρτη επικινδυνότητας (5**

**κατηγορίες), δεν προκαλούν επιφυλακή του προσωπικού (πρέπει να υφίσταται συμβάν)!**

 Στην υπ’αριθμ.. 18041 Φ.702.15/23-4-1999 Διαταγή ΑΠΣ «Πρόβλεψη κινδύνου πυρκαγιάς κατά την θερινή περίοδο και μέτρα ετοιμότητας αυτής» περιγράφονται οι κατηγορίες κινδύνου πυρκαγιάς, που αντιστοιχούν στα στάδια πυρκαγιάς.

Την ευθύνη κήρυξης της επιφυλακής (3 στάδια) έχουν:

 1ο στάδιο: Διοικητής της Υπηρεσίας

 2ο στάδιο: Διοικητής Νομού ή Περιφερειακός Διοικητής

 3ο στάδιο: Αρχηγός ή Υπαρχηγός ή περιφερειακός Διοικητής

 Δεν έχουν δικαίωμα κλήσης σε επιφυλακή ο προϊστάμενος Κλιμακίου ή ο Αξιωματικός Υπηρεσίας ή ο τηλεφωνητής.

 **ΠΡΟΣΟΣΧΗ: Σύμφωνα με την υπ’αριθμ. 25566 Φ.105.6/25-05-2001 Διαταγή ΑΠΣ, δεν θα τίθεται σε επιφυλακή το πυροσβεστικό προσωπικό που βρίσκεται σε ημερήσια ανάπαυση (ρεπό) ή σε κανονική άδεια παρά μόνο κατόπιν ειδικής Διαταγής του Α.Π.Σ.!**

 Όταν συνάδελφος κληθεί σε επιφυλακή να ρωτάει ποιος την διατάσσει και ποιο στάδιο επιφυλακής έχει διαταχθεί. Εάν έχει αμφιβολία για την νομιμότητα της επιφυλακής να καταθέτει Δ.Υ αναφορά για τους λόγους που κλήθηκε σε επιφυλακή.

 **3. Χρόνος προσέλευσης σε επιφυλακή:**

 Δίνεται η δυνατότητα στον Διοικητή της Υπηρεσίας να τον καθορίσει ανάλογα με τις συνθήκες. Ο χρόνος είναι υποκειμενικός ενώ οι παράγοντες που τον καθορίζουν αστάθμητοι. Κάθε συνάδελφος έχει την προσωπική και οικογενειακή του ζωή και είναι ελεύθερος να αξιοποιεί τον χρόνο του όπως αυτός νομίζει. **Δεν προβλέπεται από καμία Νομοθετική ρύθμιση επιφυλακή κατ’ οίκον.**

 **4. Αναγραφή ομάδων επιφυλακής σε φύλλο Υπηρεσίας, είναι παράνομη!**

Αυτό γιατί ο τρόπος κλήσης σε επιφυλακή ρυθμίζεται με την 20185 Φ.105.9/4-6-1999 διαταγή ΑΠΣ μέσα από την οποία καθορίζεται η σειρά προσέλευσης των συναδέλφων στις βάρδιες όπως και των συναδέλφων των γραφείων σε μηνιαίες καταστάσεις (όχι στο φύλλο Υπηρεσίας).

 **5 .Η επιφυλακή δεν υφίσταται ως διατεταγμένη Υπηρεσία, αλλά ως έκτακτη υπηρεσιακή ενέργεια και μόνο! Γι’ αυτό και δεν προγραμματίζεται!**

 **6. Ο χρόνος επιφυλακής αποτελεί χρόνο παρεχόμενης εργασίας, όπου και αν παρασχεθεί (συμβάν, Υπηρεσία, οίκος), με βάση την ισχύουσα ελληνική και κοινοτική νομοθεσία και τις πρόσφατες αποφάσεις του Ευρωπαϊκού Δικαστηρίου.**

 **Για το διάστημα από 22:00 – 06:00 (ώρες νυχτερινής εργασίας), καταβάλλεται αποζημίωση νυχτερινής εργασίας.**

 Δυστυχώς πολλοί, ιδίως Διοικητές Υπηρεσιών θεωρούν την επιφυλακή ως θεσμοθετημένη Υπηρεσία, στοιχείο που δεσμεύει τον ελεύθερο χρόνο κάθε συναδέλφου ενώ τον υποχρεώνει να βρίσκεται σε κατάσταση διαρκούς ετοιμότητας περιορίζοντας τις προσωπικές και οικογενειακές του δραστηριότητες. Εάν η πολιτεία καθορίσει και την αντίστοιχη αμοιβή τότε να μας επιβληθεί ειδάλλως δεν το δεχόμαστε.

 Ακόμα παρατηρείται το απαράδεκτο φαινόμενο οι συνάδελφοι να ορίζονται σε πρόσθετη Υπηρεσία ή και να καλούνται με αφορμή τον δείκτη επικινδυνότητας της περιοχής τους. Δεν προβλέπεται πουθενά από τις διατάξεις του Π.Δ. 210/1992 (άρθρο 24) αλλά ούτε και των υπ’αριθμ. 20185 Φ.105.9/4-6-1999 και 18041 Φ.702.15/23-04-1999 Διαταγών ΑΠΣ, ο εκάστοτε δείκτης να αποτελεί αφορμή επιφυλακής.

 Συνάδελφοι, η χρήση του μέτρου της επιφυλακής από μέτρο έκτακτης ανάγκης έχει καταστεί στα χέρια κάποιων που δυστυχώς γίνονται όλο και περισσότεροι, επικίνδυνο και ανεύθυνο όπλο τεχνητής κάλυψης των αδυναμιών κάθε Υπηρεσίας, ζήτημα που η πολιτεία έπρεπε να είχε λύσει με την πλήρωση όλων των κενών οργανικών θέσεων και όχι με την λήψη ημίμετρων που υποβαθμίζουν το Πυροσβεστικό Σώμα. Η Ένωσή μας, μη έχοντας άλλο δρόμο πλέον, αφού τα κρούσματα αυθαιρεσίας αυξάνονται ραγδαία και επικίνδυνα, θα προβεί σε όλες εκείνες τις ενέργειες που απαιτούνται, για να προστατεύσει όλους τους συναδέλφους που καθημερινά βλέπουν να καταστρατηγούνται Διατάγματα και Διαταγές και να διαταράσσεται η προσωπική και οικογενειακή τους ζωή.

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                            Ο ΠΡΟΕΔΡΟΣ**

**ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ**

,